Det er det helt nye udstyr indenfor fiskeindustrien, der bliver vist frem, når DanFish-messen går løs onsdag. Op mod 400 udstillere og omkring 12.000 besøgende fra hele verden forventes at kigge forbi til messen. For Aalborg Kongres- og Kulturcenter er det logistisk et af de største og mest krævende arrangementer, og da en 5,6 tons tung skibsmotor ankom til centeret fredag, blev de nødt til at tilkalde hjælp udefra. I alt skal 25 læs med 750 tons moderne, maritimt udstyr flyttes på plads. Se i indslaget her, hvordan det gik, da skibsmotoren skulle løftes ud fra lastbilen og ind på plads i Aalborg Kongres- og Kulturcenter.

Opsummering:
Der ligger et større logistisk arbejde bag, før Aalborg Kongres- og Kulturcenter kan åbne op for den internationale DanFish-messe.